Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
11 Nawa wanyinkeli iteti damwekeneña neyi mbwechi yakupima nachu nakunleja nindi: “Nyamukaku wupimi tembeli yajila yaNzambi nikameña niantu ejima anakudifukwilamu.
2 Ilaña lubanza ludi hanji yatembeli yajila, wululeki, bayi wulupimaku, muloña analuhani kudi akwanyuza nawa musumba wajila akawudatola hadi tukweji 42.
3 Nakelisha ayinsahu jami ayedi kulonda akaprofweti hadi mafuku 1,260 iku anavwali yisasa.”
4 Nyitondu yanyiolive yiyedi nijakutentekahu manoñu jiyedi jinakwimenaku awa ayinsahu ayedi nawa anemani kumesu aMwanta weseki.
5 Neyi kudi muntu wejima wunakukeña kuyikoña awa ayinsahu chuma chatama, kesi kafumaña mutunwa twawu nakujilumuna ayilumbu jawu. Neyi kudi muntu wejima wunakukeña nindi yayikoñi wena chuma chatama, ichi dichiyanateli kumujahawu niyena.
6 Wenawa akweti wuswa wakwenzela mwiwulu kulonda nvula yibuli kunoka mumafuku akuprofweta kwawu, nawa akweti wuswa wakubalumuna menji kwikala mashi nikweta iseki nayipupu yamboka-mboka kwesekeja namwejima munakeñeliwu.
7 Chakamanishawu kushimuna wunsahu wawu, kanyama wamwisaña chisumi wafumini mwikela, wakalwa nawu njita nakuyimika mushindu nikuyijaha.
8 Nawa yibimbi yawu yakakaama mumukwakwa weneni wamumusumba weneni watenañawu muchifwikija nawu Sodoma niEjipitu mwajahililiwu niMwanta wawu hamutondu.
9 Nawa antu amboka-mboka, akwanyichidi, akwamadimi niakwanyuza akatalaña hayibimbi yawu hadi mafuku asatu nachikunku, nawa hiyaketeja kukaamika yibimbi yawu mwijamuku.
10 Nawa antu ashakama hamaseki akazañalala nikudiluñisha muloña wawena, akaditemeshelaña yawaana wumu namukwawu muloña awa atuprofwetu ayedi adiña nakukabisha antu ashakama hamaseki.
11 Hanyima yamafuku asatu nachikunku, spiritu yawumi yafumini kudi Nzambi yeñilili mudi wena, kuhiñahu emeni nawa antu ayimweni, atiyili woma chikupu.
12 Nawa atiyili izu datiyakana dafumini mwiwulu nakuyileja wena nadu: “Inzenu munu mwiwulu.” Kuhiñahu ayili mwiwulu mwivu, nawa ayimweni kudi ayilumbu jawu.
13 Hayoyenoyu ora kwenjili mutentanshi weneni, dichi chibalu chamu 10 chamusumba chakundukili; nawa antu 7,000 afwili namutentanshi, kuhiñahu antu amakwawu ashalilihu atiyili woma nawa atachikili kumulemesha Nzambi wamwiwulu.
14 Ihuñu damuchiyedi dinahiti dehi. Tiyenu! Ihuñu damuchisatu dinakwinza swayi-swayi.
15 Kañelu wamu 7 wembili mpuña yindi. Kuhiñahu mwiwulu mwatiyakeni mazu atiyakana, ahosheleña nawu: “Wanta wakaayi wunekali dehi Wanta waMwanta wetu niwaKristu windi, nawa yena wakayuula neyi mwanta haya nyaaka nanyaaka.”
16 Nawa akulumpi 24 ashakamini kumesu aNzambi hamatanda awu, adibukili chamesu heseki nakudifukula kudi Nzambi,
17 nakuhosha nawu: “Tunakusakilili Yehova Nzambi, Wañovu Jejima, eyi wudiku nawa wadiñaku, muloña wunanoni ñovu jeyi jabadika jidi mumakasa eyi nakutachika kuyuula neyi mwanta.
18 Ilaña akwanyuza azuwili, nawa kuzuwa kweyi kwenjili, nimpinji yatoñolawu yakusompesha afu yashikili, niyakufweta anduñu jeyi atuprofwetu niakwakujila niantu atiyaña woma ijina deyi, alema niabula kulema nikujilumuna antu anakukisañana iseki.”
19 Nawa tembeli yajila yaNzambi mwiwulu ayenzunwini nawa chimbañu chachitiyañenu chindi nachimweni mutembeli yindi yajila. Nawa kwadiña kukena kwanzaji, mazu, kudidima, mutentanshi ninvula yeneni yamalola.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
Chimwekeshu 11
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn cjk_Latn cjk_Latn kmb_Latn cjk_Latn lua_Latn cjk_Latn lua_Latn lua_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn lua_Latn lua_Latn cjk_Latn cjk_Latn cjk_Latn cjk_Latn sna_Latn cjk_Latn kmb_Latn lug_Latn eng_Latn